Document ID: 32006R0314

ΚΑΝΟΝΙΣΜΌΣ (ΕΚ) αριθ. 314/2006 ΤΗΣ ΕΠΙΤΡΟΠΉΣ
της 22ας Φεβρουαρίου 2006
για το άνοιγμα διαρκούς δημοπρασίας μεταπώλησης στην εσωτερική αγορά ρυζιού paddy που βρίσκεται στην κατοχή του ισπανικού οργανισμού παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, για κοινή οργάνωση της αγοράς του ρυζιού (1), και ιδίως το άρθρο 7 παράγραφοι 4 και 5,
Εκτιμώντας τα ακόλουθα:
(1)
Ο κανονισμός (ΕΟΚ) αριθ. 75/91 της Επιτροπής (2) έχει καθορίσει τις διαδικασίες και τους όρους για τη διάθεση προς πώληση ρυζιού paddy από τους οργανισμούς παρέμβασης.
(2)
Με δεδομένη την κατάσταση της κοινοτικής αγοράς ρυζιού, κρίνεται σκόπιμο να ανοιχτεί διαρκής δημοπρασία μεταπώλησης στην εσωτερική αγορά 31 309 τόνων ρυζιού paddy που βρίσκεται στην κατοχή του ισπανικού οργανισμού παρέμβασης.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο ισπανικός οργανισμός παρέμβασης, και με τους όρους που προβλέπει ο κανονισμός (ΕΟΚ) αριθ. 75/91, προβαίνει σε διαρκή δημοπρασία μεταπώλησης στην εσωτερική αγορά των ποσοτήτων ρυζιού paddy που βρίσκονται στην κατοχή του και εμφαίνονται στο παράρτημα του παρόντος κανονισμού.
Άρθρο 2
1. Η προθεσμία υποβολής προσφορών για την πρώτη μερική δημοπρασία λήγει στις 8 Μαρτίου 2006.
2. Η προθεσμία υποβολής προσφορών για την τελευταία μερική δημοπρασία λήγει στις 28 Ιουνίου 2006.
3. Οι προσφορές πρέπει να κατατεθούν στον ισπανικό οργανισμό παρέμβασης:
Fondo Español de Garantía Agraria (FEGA)
Beneficencia 8
E-28004 Madrid
Τέλεξ 23427 FEGA E
Φαξ (34) 915 21 98 32 και (34) 915 22 43 87
Άρθρο 3
Κατά παρέκκλιση από το άρθρο 19 του κανονισμού (ΕΟΚ) αριθ. 75/91, ο ισπανικός οργανισμός παρέμβασης κοινοποιεί στην Επιτροπή το αργότερο την Τρίτη της εβδομάδας μετά τη λήξη της προθεσμίας υποβολής προσφορών, την ποσότητα και τις μέσες τιμές των διαφόρων παρτίδων που πωλήθηκαν, κατανεμημένων ενδεχομένως ανά ομάδα.
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Φεβρουαρίου 2006.

Labels: 3
17
18